Vi boede først på måneden en lille uge hos Dan og Traci. Da vi rigtig godt kunne lide at bo hos dem, bookede vi 3 dage mere, så vi kunne vende tilbage hertil efter en tur sydpå. Hos Dan og Traci føler vi os hjemme, hvad enten det er når vi sidder i køkkenet eller ude på den dejlige terrasse. Det skyldes Dan og Traci, som er meget hjælpsomme og kommer med forslag hvis du ønsker det eller lader dig være i fred, hvis det er det du ønsker. Vi er nu rejst til det nordlige Californien, men når vi kommer tilbage til Berkeley, har vi allerede bestilt et par overnatninger hos Dan og Traci igen inden turen går tilbage til Danmark.